Pilisszentiván község közösségi színterei
ISKOLAI AULA (DÍSZTEREM) HASZNÁLATI SZABÁLYZATA


Pilisszentiván község önkormányzatának képviselő-testülete a helyi közművelődésről szóló 10/2026. (IX.29.) sz. rendeletének mellékleteként a díszterem – iskolai aula, mint közösségi színtér használati szabályzatát az alábbiakban határozza meg.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (1) bekezdése kimondja, hogy „A közművelődési tevékenységek támogatása közcél.” A község közösségi színterének szolgáltatásait, programjait bárki igénybe veheti, aki a használati szabályzatban foglalt feltételeket elfogadja.

I. A közösségi szintérrel kapcsolatos adatok

a. A közösségi színtér fenntartója: Pilisszentiván Község Önkormányzata
2084 Pilisszentiván, Szabadság út 85.
A közösségi színtér címe: 2084 Pilisszentiván, Szabadság út 87.
b. A közösségi térhez tartozó helyiségek: díszterem (iskolai aula) könyvtári előtér, akadálymentes WC és női férfi mellékhelyiségek, közlekedő folyosó, karzatlépcső, karzat, étkezde. Az iskola konyhája nem része a közösségi színtérnek. 

II. A díszterem használatával kapcsolatos kapcsolattartó az önkormányzat művelődésszervezője. 

III. Az igénybevétellel kapcsolatban szükséges emberi erőforrások és azok munkáltatója:

· Művelődésszervező (kozmuvelodes@pilisszentivan.hu)  munkáltatói jogkör: Polgármester
· Portaszolgálat (iskola@pilisszentivan.hu) munkáltatói jogkör: Pilisszentiváni Német Nemzetiségi Általános Iskola és Alapfokú Művészeti Iskola
· Takarító személyzet, munkáltatói jogkör: Pilisszentiváni Német Nemzetiségi Általános Iskola és Alapfokú Művészeti Iskola
· Technikus: külső erőforrás bevonásával, megbízási szerződés keretében
· A Pilisszentiváni Német Nemzetiségi Általános Iskola és Alapfokú Művészeti Iskola intézményvezetője, munkáltatói jogkör: Érdi Tankerületi Központ

IV. A díszterem (iskolai aula) igénybevételének, valamint a portaszolgálat és a takarítási díjak szabályozása:

1) A díszterem (iskolai aula) igénybevételét Pilisszentiván község önkormányzatától a szervezést megelőzően, legalább 30 munkanappal a tervezett igénybevétel előtt, írásban, az önkormányzati kapcsolattartótól kell kérni. (kozmuvelodes@pilisszentivan.hu) 
2) A díszterem (iskolai aula) igénybevételével kapcsolatos időpontok a beérkezett írásos igények alapján eseménynaptárban kerülnek rögzítésre. Az eseménynaptár tartalmáról az önkormányzat munkatársa folyamatosan egyeztet az iskola vezetőségével. 
3) Külsős partnerek/bérlők az önkormányzati kapcsolattartót (kozmuvelodes@pilisszentivan.hu) értesítik arról, hogy a rendezvény megtartásához szükséges elő- és utókészületeket mikorra tervezik, annak érdekében, hogy az önkormányzat munkatársa a portaszolgálat és a takarítás megszervezéséről egyeztetni tudjon az iskola vezetőségével.
4) Az önkormányzat munkatársa az iskola intézmény vezetőjével egyeztet az ünnepnapokon és munkaszüneti napokon történő bérlemény esetén az elő-és utókészületek idejéről, valamint a rendezvény napjáról. 
5) A pilisszentiváni egyesületek/intézmények közvetlenül az iskola vezetőségét értesítik (iskola@pilisszentivan.hu)  arról, hogy a rendezvény megtartásához szükséges elő- és utókészületeket mikorra tervezik, annak érdekében, hogy az iskola vezetősége a portaszolgálat és a takarítás megszervezéséről gondoskodni tudjon. Az időpontokról minden esetben az önkormányzat művelődésszervezőjét tájékoztatni szükséges.
6) Az iskola konyhája nem bérelhető.
7) A díszterem (iskolai aula) bérlése esetén portaszolgálat igénybevétele kötelező
· Portaszolgálati díjfizetési kötelezettség keletkezik az alábbi időpontokban: 
· hétköznap: 20 és 7 óra között
· hétvégén és ünnepnapokon: 0-24 óra között
· iskolai időszakon kívül fizetési kötelezettség a hét minden napján 0-24 óra között
8) A portaszolgálati díj és a takarítási költségek elszámolásának menete: az iskola a rendezvényt követő 5 munkanapon belül írásban tájékoztatja az önkormányzat gazdasági vezetőjét az egyesületi/intézményi, valamint külső bérlemény során keletkezett porta, illetve takarítási órák számáról és a létszámadatokról.
9) Az önkormányzat megbízási díj keretében fizeti meg a portaszolgálatot és takarítást ellátó személyeknek az egyesületi/intézményi, valamint külső bérlemény során keletkezett porta és takarítási díjakat.
10) Az önkormányzat az egyesületi/intézményi, valamint külső bérlemény során keletkezett és megbízási szerződés formájában kifizetett porta és takarítási díjakat az igénybevevő egyesületnek/intézménynek, valamint külső bérlőnek tovább számlázza. 
11) Az egyesület/intézmény, valamint a külső bérlő a saját igénybevétele során keletkezett porta és takarítási díjakat számla ellenében befizeti az önkormányzat házipénztárában vagy számla ellenében átutalás formájában egyenlíti ki.
12) Az önkormányzati kapcsolattartó több egyidejű kérelmező és valamennyi nem pilisszentiváni érdekeltségű rendezvény szervezése esetén a díszterem használati igényekről a polgármester véleményének figyelembevételével dönt. 
13) Az iskolai tanítási idő alatti iskolai célú használat és a már korábban bejelentett rendezvények előnyt élveznek. 
14)  Az iskola tanítási időben bármikor, időpont egyeztetés alapján térítésmentesen veszi igénybe a dísztermet (iskolai aula).
15) A díszterem (iskolai aula) pártpolitikai rendezvényekre nem vehető igénybe.
16) A díszterem (iskolai aula) terembérleti szerződés megkötése mellett vehető igénybe. 
17) A díszteremben (iskolai aulában) szervezett esemény (konferencia, kulturális-közösségi program, családi összejövetelek, tájékoztató előadások, esküvők, táncos, zenés rendezvények stb.) szervezője tevékenységét a hatályos jogszabályok betartása mellett saját felelősségére végzi, különös tekintettel a „23/2011 (III.8.) Korm. rendelet a zenés, táncos rendezvények működésének biztonságosabbá tételéről” tartalmára.  
18) A díszterem (iskolai aula) bérbeadásáról szóló szerződések megkötésére a polgármester jogosult.
19) A díszterem (iskolai aula) használatakor a szervező köteles a vonatkozó tűz- és balesetvédelmi előírásokat betartani. 
20) A dísztermet igénybe vevő, a rendezvény befejezte után, haladéktalanul köteles elszállítani a rendezvény során keletkezett hulladékot, valamint minden olyan eszközt és felszerelést, melyet a rendezvény céljára ő hozott oda.  
21) Zenés-táncos rendezvény esetén a külsős bérlő 100.000,- kauciót köteles megfizetni, melyet a rendezvény előtt legkésőbb 15 nappal a Polgármesteri Hivatal házipénztárában készpénzben fizet meg, vagy átutalással egyenlíti ki. 
a. A károkozásért a mindenkori szervező a felelős. Amennyiben igazoltan nem történt károkozás, a kaució 5 napon belül visszafizetendő.
b. Amennyiben károkozás történt, a portás jegyzőkönyvben rögzíti a kárt/károkat, a szervező pedig aláírásával elismeri. A kár tényleges értékét az önkormányzat állapítja meg, mely összeg a kaucióból levonandó vagy hozzáadandó.

V. Udvar használatának szabályai:

A rendezvényre érkező egyeztetett rendszámú gépjárműveket az előre megbeszélt időpontban a portás engedi be az udvarra ideiglenes jelleggel, rakodás és parkolás céljára.
· Az udvar belső területén tartósan parkolni tilos.
· [bookmark: _Hlk240462856]Dohányozásra kijelölt hely az udvaron nincs - erre a célra az épület bejárata előtti terület 5 m-es védőtávolság megtartásával vehető igénybe.
· [bookmark: _Hlk240462888]A díszterem udvarra nyíló 2 kijáratát eltorlaszolni tilos, a szabad ki- és bejárást biztosítani kell a tűzrendészeti előírások alapján a menekülési útvonalak érdekében.

VI. A dísztermet évente egy alkalommal térítésmentesen használók köre az alábbiak szerint:
 
· Térítésmentes használók körét a 2. sz. melléklet tartalmazza.
· Az önkormányzat a terembérleti díj megfizetését elengedi a használónak, viszont a portaszolgálat és takarítási költségek a használót terhelik.
· A fentieken kívül polgármesteri mérlegelés alapján engedélyezhető a díszterem térítésmentes használata kiemelkedő kulturális, társadalmi értékkel bíró események megszervezése céljából. Ebben az esetben az Önkormányzat térítésmentesen bocsátja a szervezet rendelkezésére a termet és átvállalja a keletkező porta –és takarítási költségeket.  
· Amennyiben a mellékletben felsorolt egyesületek, szervezetek önkormányzati felkérésre szerveznek programot, a program megrendezésén felül az évente egy térítésmentes teremhasználat továbbra is biztosított.
 
VII. Bérleti díjak és portaszolgálat, ill. takarítási költségeket az 1. sz. melléklet, a térítésmentesen használók körét a 2. sz. melléklet tartalmazza.


……………………………….
Richolm Erik	
polgármester		


Pilisszentiván, 2026. szeptember28.









Iskola Aula használati szabályzat 1. sz. melléklete: 
A bérleti díjak 2026. szeptember 29-tól:
Porta- és takarítási díjak 2023. november 27-től:

BÉRLETI DÍJ – DÍSZTEREM / AULA
	 
DÍSZTEREM BÉRLETI DÍJA – ESKÜVŐ, ZENÉS TÁNCOS MULATSÁG

	 
	Esküvő napja – Szilveszter/Újév
	Morzsa napja
	Előkészületek és a levonulás ideje
(esküvő esetén)
	Portaszolgálat/Takarítás
	Megjegyzés

	Díszterem (aula, karzat, közlekedő, mellékhelyiség, étkezde)
	200.000,- Ft
	100.000,- Ft
	75.000,- Ft/alkalom
	 
	Az étkezde használati díját a terembérleti díj tartalmazza
 

	Portaszolgálat, takarítás
	 
	 
	 
	bruttó 4.500,- Ft + szociális hozzájárulási adó / óra / fő
	portaszolgálati díj az iskolai időn kívül keletkezik

	Portaszolgálat, takarítás piros betűs ünnepek alkalmával 
	
	
	
	bruttó 5.000,- Ft + szociális hozzájárulási adó /óra / fő
	

	DÍSZTEREM BÉRLETI DÍJA – KONFERENCIA, CÉGES, EGYÉB RENDEZVÉNY 

	 
	Esemény napja
	 
	 
	Portaszolgálat/Takarítás
	 

	Díszterem (aula, karzat, közlekedő, mellékhelyiség, étkezde)
	150.000,- Ft
	 
	 
	 
	 

	Portaszolgálat, takarítás
	 
	 
	 
	bruttó 4.500,- Ft + szociális hozzájárulási adó / óra / fő
	portaszolgálati díj az iskolai időn kívül keletkezik

	Portaszolgálat, takarítás piros betűs ünnepek alkalmával
	
	
	
	bruttó 5.000,- Ft + szociális hozzájárulási adó /óra / fő
	

	 
	 
	 
	 
	 
	 
	 






Iskola Aula használati szabályzat 2. sz. melléklete
Évente maximum 1 alkalommal a Dísztermet térítésmentesen használók körének listája: 
 
	Német Nemzetiségi Önkormányzat Pilisszentiván

	Pilisszentiván Községi Polgármesteri Hivatal

	Pilisszentiváni Német Nemzetiségi Általános Iskola és Alapfokú Művészeti Iskola

	Pilisszentiváni Német Nemzetiségi Óvoda

	Heidi Német Nemzetiségi Óvoda Pilisszentiván

	Pilisszentiváni Vegyeskórus (Alapítvány a Pilisszentiváni Német Nemzetiségi Hagyományok Ápolásáért)

	Pilisszentiváni Német Nemzetiségi Tánccsoport (Alapítvány a Pilisszentiváni Német Nemzetiségi Hagyományok Ápolásáért)

	Pilisszentiváni Fúvószenekar (Alapítvány a Pilisszentiváni Német Nemzetiségi Hagyományok Ápolásáért)

	Pilisilen Nagycsaládosok Közhasznú Egyesülete

	944. sz. Szent Borbála Cserkészcsapat

	Pilisszentiváni Helytörténeti Egyesület

	Pilisszentiváni Polgárőrség és Tűzoltó Egyesület

	Pilisszentiváni Sportegyesület

	Pilisszentiváni Nyugdíjas Egyesület

	Dorogi Bányász Szakszervezet Pilisi Nyugdíjas Alapszervezet

	Pilisi Bányászok Horgász Egyesület

	Pilisszentivánért Faluszépítők és Környezetvédelmi Egyesület

	Pilisszentiváni Egyházak helyi közösségei



2.

